laion/Wikipedia-Exotic huggingface dataset:
კერალა

კერალა (მალაიალამურ ენაზე ― კერალამი) — შტატი სამხრეთ-დასავლეთ ინდოეთში, მალაბარის ნაპირზე. შეიქმნა 1956 წლის 1-ელ ნოემბერს, შტატების რეორგანიზაციის აქტის საფუძველზე, რომელმაც მალაიალამურ ენაზე მოსაუბრე რეგიონები: ტრავანკორი, სამხრეთი კანარა, მალაბარის ოლქი და კოჩინის სამეფო გააერთიანა. კერალის ფართობი 38 863 კმ²-ია და სიდიდით 21-ე შტატია ინდოეთში. ჩრდილოეთიდან და ჩრდილო-აღმოსავლეთიდან კარნატაკა ესაზღვრება, აღმოსავლეთიდან და სამხრეთით — ტამილნადუ, ხოლო დასავლეთიდან — ლაკადივის ზღვა. 2011 წლის აღწერის მიხედვით, კერალის მოსახლეობა 33 მილიონ ადამიანს შეადგენს და ინდოეთის შტატებისა და მოკავშირე ტერიტორიების სია მოსახლეობის მიხედვით მე-13 ადგილზეა ინდოეთის შტატებს შორის მოსახლეობის რაოდენობის მიხედვით. იყოფა 14 ოლქად. შტატის დედაქალაქია ტირუვანანტაპურამი. კერალის მოსახლეობის უმრავლესობა მალაიალამურ ენაზე საუბრობს, რომელიც შტატის ოფიციალური ენაცაა. მოსახლეობა - 2011 წლის მონაცემების მიხედვით: 33,387,677; მოსახლეობის რაოდენობით ინდოეთში XII; კერალას შტატი ყველაზე მჭიდრო დასახლებულია და აქვს წიგნიერების ყველაზე მაღალი მაჩვენებელი - 93.91%. ფართობი - 39 ათასი; ქალაქები (ათ.) - ტირუვანანტაპურამი (C, 759), კოჩი (608), კოზჰიკკოდი (445). ენები – კანარა, მალაიალამი, ტამილური, ინგლისური. Official entry portal - კერალას მთავრობა. Department of Tourism, Government of Kerala დაარქივებული 2012-08-08 საიტზე Wayback Machine. Directorate of Census Operations of Kerala დაარქივებული 2006-10-07 საიტზე Wayback Machine. ↑ http://www.keralacm.gov.in/ ↑ http://www.stateofkerala.in/kerala_facts/kerala_history.php ↑ https://web.archive.org/web/20200610111356/https://archive.india.gov.in/knowindia/state_uts.php?id=73 ↑ Population of Kerala 2017 ↑ Time zone ↑ „Malabar Coast“. Encyclopedia Britannica. დაარქივებულია ორიგინალიდან — 2 February 2017. ციტირების თარიღი: 26 May 2021. ↑ Sreedhara Menon, A. (2007). Kerala Charitram, 2007, Kottayam: DC Books. ISBN 978-8126415885.  ↑ The States Reorganisation Act, 1956. Government of India. ციტირების თარიღი: 11 May 2021 ↑ Limits of Oceans and Seas, 3rd edition. International Hydrographic Organization (1953). ციტირების თარიღი: 28 December 2020 ↑ Kerala – Principal Language. დაარქივებულია ორიგინალიდან — 10 ივნისი 2020. ციტირების თარიღი: 27 November 2018 ↑ Census of India, 2011. Census Data Online, Population. ↑ http://www.censusindia.gov.in/2011-prov-results/paper2/data_files/kerala/9-litercy-26-30.pdf ↑ http://www.languageinindia.com/feb2005/malayalamdevelopmentchandraj1.html
თეო ალბრეხტი

თეოდორ პაულ ალბრეხტი (გერმ. Theodor Paul Albrecht; ცნობილი როგორც თეო ალბრეხტი (დ. 20 მარტი 1922, ესენი, გერმანია — გ. 24 ივლისი 2010, ესენი, გერმანია) — გერმანელი მრეწველი, მილიარდერი (15,1 მლრდ - 2005), გერმანიის ერთ-ერთი ყველაზე მდიდარი ადამიანი. ძმასთან კარლ ალბრეხტთან ერთად გერმანიის უდიდესი დისკაუნტერის „ალდის“ მფლობელი. თეო ალბრეხტს ეკუთვნის „ალდის“ ჩრდილოეთი სექტორი, რომლის ცენტრალური ბიურო მდებარეობს ქალაქ ესენში. თეო ალბრეხტის მამა პროფესიით მეშახტე იყო, შემდგომში პურის საცხობში მუშაობდა დამხმარედ. დედა მცირე სასურსათო მაღაზიის მფლობელი იყო ესენის მუშათა უბან შიონებეკში. მან პროფესიული განათლება მიიღო დედის მაღაზიაში ხაბაზის დარგში და 1946 წელს ძმასთან კარლთან ერთად მშობლების მაღაზიის მართვა გადაიბარა. 1961 წელს ძმებმა „ალდის“ (ალბრეხტ-დისქაუნტი) პირველი ცენტრი გახსნეს. 1971 წლის 29 ნოემბერს თეო ალბრეხტი გაიტაცეს. 17 დღის შემდეგ, რაც მან კარდინალ ფრანც ჰენგსბახის შუამავლობით 7 მილიონი გერმანული მარკა გადაიხადა გათავისფლებულ იქნა. თეო ალბრეხტის გამტაცებლები მალა დაიჭირეს და 8 წლით თავისუფლების აღკვეთა მიუსაჯეს. თეო ალბრეხტის ჰობი იყო გოლფის თამაში და საბეჭდი მანქანების შეგროვება. იგი ცხოვრობდა კუნძულ ფიორზე 1.000.000 კვ/მ ზომის საკუთარ მამულში. ბოლო წლებში თეო ალბრეხტი აქტიურ ბიზნეს ჩამოშორებული იყო და კარჩაკეტილ ცხოვრებას მისდევდა. პრესაში მისი ფოტო უკანასკნელად 1971 წელს იქნა გამოქვეყნებული. გერმანელ მილიარდერთა სია მსოფლიოს მილიარდერთა სია Obituary Forbes, 28 ივლისი 2010
სელიმ მათარი

სელიმ მათარი (დ. 1956, ბაღდადი, ერაყი) — ერაყელი მწერალი, ნოელისტი და სოციოლოგისტი. დაიბადა ბაღდადში, ამჟამად ცხოვრობს ჟენევაში. ის არის მოძრაობა “Identity of the Iraqi Nation”-ის დამფუძნებელი, ყოველკავრტალური ჟურნალი მესოპოტამიის მთავარი რედაქტორი, ასევე ცნობილი არაბულენოვან სამყაროში თავისი ნოველებით. ოფიციალური ვებ გვერდი
მაარუფ ალ რასაფი

მაარუფ ალ რასაფი (არაბ. معروف الرصافي) (დ. 18 ივნისი, 1875, ბაღდადი, ერაყი — გ. 24 თებერვალი, 1945, იქვე) — ერაყელი პოეტი. იგი არის მრავალი პიესის ავტორი, რომლებიც აქტუალური იყო მაშინდელ საზოგადოებაში. მისი ერთ-ერთი პოემა „A Praise to the Development of the Future“ მოგვითხრობს იმის შესახებ თუ როგორი საამაყო წარსული აქვთ ერაყელ ხალხს და ამავდროულად თუ რაოდენ ნაკლებად ზრუნავენ მათი ქვეყნის მომავალზე. მაარუფ ალ რასაფი იყო ჯამილ სიდქი ალ-ზაჰავის სტუდენტი. Najim, Mohammed Yusif, editor. Diwan Jamil Sidqi alZahawi, Vol. 1. Beirut: Dar al-Kitab al-Arabi, 1971 ↑ 1.0 1.1 Большая российская энциклопедия — Москва: Большая российская энциклопедия, 2004. <a href="https://wikidata.org/wiki/Track:Q1768199"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 2.0 2.1 طرازي ف. د. تاريخ الصحافة العربية, Tārīkh al-ṣiḥāfa al-ʿArabiyya, Tārīkh al-ṣiḥāfa al-ʿarabiyya: yaḥtawī ʿalā akhbār kull jarīda wa majalla ʿarabiyya ẓaharat fī al-ʿālam sharqan wa gharban maʿa rusūm aṣḥābihā wa al-muḥarrirīn fīhā wa tarājim mashāhīrihim, yaḥtawī ʿalā jamīʻ fahāris al-jarāʾid wa al-majallāt al-ʿarabiyya fī al-khāfiqīn mudh takwīn al-ṣiḥāfa al-ʿarabiyya ilā nihāyat ʿām 1929 — بيروت: 1913. — ტ. 1-4. <a href="https://wikidata.org/wiki/Track:Q124857769"></a><a href="https://wikidata.org/wiki/Track:Q3381012"></a><a href="https://wikidata.org/wiki/Track:Q3820"></a> ↑ 3.0 3.1 https://projectjaraid.github.io ↑ https://sayyaraljamil.com/2010/10/01/1888.html
რადოვან ზოგოვიჩი

რადოვან ზოგოვიჩი (სერბ. Radovan Zogović; კირილიცა. Радован Зоговић; დ. 19 აგვისტო, 1907 – გ. 5 იანვარი, 1986) — XX საუკუნის სერბი პოეტი. ის ჩრდილო-აღმოსავლეთ მონტენეგროში, პლავში დაიბადა. მეორე მსოფლიო ომამდე ის ცხოვრობდა სკოპიეში, ზაგრებში და ბელგრადში. იყო კომუნისტური პარტიის წევრი. მისი პირველი პოეტური კრებული Glineni golubovi სამეფო ხელისუფლებამ აკრძალა. მეორე მსოფლიო ომის შემდეგ ის ცოტა ხნით წარმოადგენდა იუგოსლავიის მთავრობის მნიშვნელოვან ფიგურას, თუმცა 1948 წელს გარიცხეს კომუნისტური პარტიიდან და შინა პატიმრობა მიუსაჯეს. იგი პრორუსობასა და მონტენეგროული ნაციონალიზმის გაღვივებაში დაადანაშაულეს. 1960-იანებში მოხდა მისი რეაბილიტაცია. ამ პერიოდში გამოქვეყნდა მისი საუკეთესო პოეტური კრებულები:Žilama za kamen, Artikulisana riječ, Lično, sasvim lično და Knjažeska kancelarija. რადოვან ზოგოვიჩი 1986 წლის 5 იანვარს სიმსივნით ბელგრადში გარდაიცვალა. მისი ლექსები ნათარგმნია ბევრ ენაზე, თავის მხრივ ის თარგმნიდა: რუსულიდან, თურქულიდან და ბულგარულიდან. მისი ახლო მეგობრები იყვნენ სერბი პოეტი დესანკა მაქსიმოვიჩი და მონტენეგროელი ნოველისტი მიჰაილო ლალიჩი. ის იყო მონტენეგროს მეცნიერებისა და ხელოვნების აკადემიის წევრი. მისი მეუღლე ვერა გარდაიცვალა 2003 წელს, რომელიც ასევე რუსულიდან მთარგმნელი იყო. Бранко Јокић: Уз стогодишњицу рођења Радована Зоговића Радован Зоговић: По цркви је роктало омање прасе (Српско наслеђе, новембар 1998) ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a>
უმაღლესი წარმომადგენელი ბოსნია და ჰერცეგოვინაში

უმაღლესი წარმომადგენელი ბოსნია და ჰერცეგოვინაში არის საერთაშორისო საზოგადოების მიერ მივლინებული დიპლომატი, რომელსაც თავის შტაბთან ერთად ევალება დეიტონის შეთანხმების აღსრულების ზედამხედველობა ბოსნია და ჰერცეგოვინაში. ეს თანამდებობა ბოსნიის ომის დასრულებისთანავე შეიქმნა 1995 წელს. ყველა უმაღლესი წარმომადგენელი ევროპის კავშირის წევრი 1995 წლიდან დღემდე ქვეყნების წარმომადგენელი დიპლომატებია, ხოლო მათი მოადგილე აშშ წარმომადგენელი დიპლომატია. მოადგილეები ასევე ასრულებენ საერთაშორისო ზედამხედველის ფუნქციას ბრჩკოს ოლქში. 1997 წელს ბონის შეხვედრაზე გადაწყდა წარმომადგენლის უფლებამოსილების გაფართოება, რათა მას უფრო ეფექტურად შეძლებოდა დეიტონის შეთანხმების ზოგიერთი მუხლის განხორციელება. წარმომადგენელს უფლება მიეცა, მიეღო გადაწყვეტილება მაშინ, როდესაც ადგილობრივი ფრაქციები აყოვნებდნენ ან აფერხებდნენ მის მიღებას და გაეთავისუფლებინა თანამდებობიდან საჯარო მოხელე, ვინც აშკარად არღვევდა კანონს ან დეიტონის შეთანხმებას. ეს უფლებამოსილება შემდეგი დეკადის განმავლობაში აქტიურად გამოიყენებოდა წარმომადგენლის მიერ. მაგალითად 2003 წლის აპრილში მან მიიღო თავდაცვის რეფორმის გადაწყვეტილება, თუმცა სერბთა რესპუბლიკის წარმომადგენლები ეწინააღმდეგებოდნენ მას. 2004 წლამდე წარმომადგენლის მიერ გათავისუფლებული იქნა 139 საჯარო მოხელე, მათ შორის მოსამართლეები, მინისტრები, პარლამენტის წევრები და დაბალი დონის მოხელეები, ზოგჯერ კი მათი საბანკო ანგარიშებიც დაყადაღდა. 2002 წლის არჩევნების დროს წარმომადგენლის შტაბმა დაწვრილებით გადაამოწმა ყველა მინისტრობის კანდიდატი როგორც სახელმწიფო, ასევე სუბიექტების დონეზე. წარმომადგენლის ასეთი უფლებამოსილების მოწინააღმდეგეების მტკიცებით, ანგარიშვალდებულების ნაკლებობისა და მისი გადაწყვეტილების უაპელაციობის გამო ასეთი უფლებამოსილება შესაკვეცია. წარმომადგენლის უმაღლესი ხელისუფლება ასევე სახელდება სახელმწიფოს მიმართ მოქალაქეების გულგრილი დამოკიდებულებისა (მაგალითად არჩევნებზე გამოცხადების დაბალი დონე) და პოლიტიკოსების გაუბედავი მოქმედებისა (რომლებიც წარმომადგენლის გადაწყვეტილების შემთხვევაში შესაძლებელია სამუდამოდ დაემშვიდობონ საჯარო კარიერას). ↑ 1.0 1.1 1.2 1.3 Giulio Venneri, Modelling States from Brussels? დაარქივებული 2011-07-18 საიტზე Wayback Machine. , December 2007 ↑ Matthew Parish Demise of the Dayton Protectorate, J.Intervention and Statebuilding, Vol. 1 Special Supplement დაარქივებული 2015-01-13 საიტზე Wayback Machine.
დამოუკიდებელი სოციალ-დემოკრატების კავშირი

დამოუკიდებელი სოციალ-დემოკრატების კავშირი (სერბ. Савез независних социјалдемократа; СНСД / Savez nezavisnih socijaldemokrata; SNSD) — ბოსნიელ სერბთა პოლიტიკური პარტია. იგი 1996 წელს დაარსდა. პარტიის ლიდერი, მილორად დოდიკი, არის ბოსნია და ჰერცეგოვინის სუბიექტის, სერბთა რესპუბლიკის მოქმედი პრეზიდენტი. პარტია ჩამოყალიბდა ბოსნიისა და ჰერცეგოვინის პარლამენტის იმ სერბი დეპუტატებისგან, რომლებიც სერბთა დემოკრატიულ პარტიაში არ შედიოდნენ, თუმცა შეუერთდნენ ბოიკოტს 1992 წლის დასაწყისში, მას შემდეგ, რაც პარლამენტმა დანიშნა დამოუკიდებლობის რეფერენდუმი. სერბმა დეპუტატებმა ჩამოაყალიბეს სერბთა რესპუბლიკის სკუპშჩინა, სადაც აბსოლუტურ უმრავლესობას სერბთა დემოკრატიული პარტია წარმოადგენდა. 1999 წლის დეკემბერში დამოუკიდებელ სოციალ-დემოკრატთა პარტიას სოციალ-ლიბერალური პარტია შეუერთდა, ხოლო 2000 წელს ნიკოლა შპირიჩის კრაინისა და ბანია-ლუკის დემოკრატიული პარტიაც. 2002 წელს მას შეუერთდა დემოკრატიულ-სოციალისტური პარტია, და ახალ ბლოკს დამოუკიდებელი სოციალ-დემოკრატების კავშირი ეწოდა. იმავე წლის აგვისტოში სერბთა რესპუბლიკის ახალი ლეიბორისტული პარტიაც შეუერთდა ამ კავშირს. 2011 წელს სოციალისტურმა ინტერნაციონალმა ალიანსს წევრობა შეუჩერა ნაციონალისტური და ექსტრემისტული იდეოლოგიის გამო, ხოლო 2012 წლის 4 სექტემბერს გააძევა თავისი რიგებიდან. ↑ SNSD SUSPENDOVAN IZ SOCIJALISTIČKE INTERNACIONALE kliker.info ↑ MEMBER PARTIES of the SOCIALIST INTERNATIONAL socialistinternational.org/
ზუზანე კლატენი

ზუზანე კლატენი (გერმ. Susanne Klatten; დ. 28 აპრილი 1962, ბად-ჰომბურგი, გერმანია, ქალიშვილობის გვარი: ქუანდტ) — გერმანელი მრეწველი, ქუანდტების დინასტიის მემკვიდრე, ბე-ემ-ვეს (12,5%) და ალტანას (100%) თანამფლობელი, მილიარდერი (13 მლრდ ევრო, 2012) და გერმანიის უმდიდრესი ქალი. ზუზანე კლატენი არის ჰერბერტ და იოჰანა ქუანდტის ქალიშვილი. მამის გარდაცვალების შემდეგ 1982 წელს, მან მიიღო მემკვიდრეობით მისი ქონება, მათ შორის ბმვ-ს წილი. სკოლის დასრულების შემდეგ მან შეისწავლა სარეკლამო პროფესია ერთ-ერთ ცნობილ სარეკლამო კომპანიაში იანგი და რუბიქამი. შემდეგში იგი სწავლობდა ბიზნეს ეკონომიკას ბუკინგემის უნივერსიტეტში, ინგლისი. დოიჩე ბანკში პრაქტიკის გავლისა და ბიზნესის ადმინისტრაციის მასტერის ხარისხის მოპოვების შემდეგ (მენეჯმენტის განვითარების საერთაშორისო ინსტიტუტი, ლოზანა), გაიარა პრაქტიკა ბმვ-ს რეგენსბურგის ქარხანაში - ფსევდონიმით ზუზანე კანტი. იქ მან გაიცნო მომავალი მეუღლე იან კლატენი, მათ ყავთ სამი შვილი და ცხოვრობენ ქალაქ მიუნხენში. 2007 და 2008 წლებში, სუზანე ქუანდტი გახდა გამოძალვის მსხვერპლი. მთავარი ბრალდებული გასამართლებული იქნა მიუნხენის რაიონულ სასამართლოში თაღლითობის და გამოძალვის მცდელობისთვის და მიესაჯა 6 წლით თავისუფლების აღკვეთა. 1993 წელს ზუზანე კლატენი 31 წლის ასაკში გახდა სააქციო საზოგადოება ალტანას ბორდის წევრი, შემდეგში ამ ბორდის თავმჯდომარის მოადგილე. 1997 წელს მიიღო ძმასთან ერთად მიიღო მამის ანდერძი - ბმვს წილი. იგი არის ამ ავტოკოპმანიის თანამფლობელი (12,5%) და ბორდის წევრი, ასევე მის მფლობელობაშია სს ალტანა (100%), ქარის ტურბინების მწარმოებელი სს ნორდექსი (24,99%) და 2009 წელს 7,92% შეძენილი სს სგლ კარბონი - ნახშირბადის პროდუქტის სპეციალისტები (დღესდღეობით 27,27%). 2005 წლიდან იგი არის მიუნხენის ტექნიკური უნივერსიტეტის საბჭოს წევრი. იგი არის პარტიების ქდპ-ს (ქრისტიან დემოკრატიული გაერთიანება) და თდპ-ს (თავისუფალი დემოკრატიული პარტია) ერთ-ერთი მსხვილი შემომწირველი. გერმანელ მილიარდერთა სია მსოფლიოს მილიარდერთა სია ინფორმაცია სუზანე კლატენის შესახებ Who's Who-ში (ინგლისური) Susanne Klatten, Der Fall der Muster-Erbin (გერმანული) [1] (გერმანული)
ბერეზნეჰუვატეს რაიონი

ბერეზნეჰუვატეს რაიონი (უკრ. Березнегуватський район) — რაიონი უკრაინაში, მიკოლაივის ოლქში. მისი ფართობია 1 263 კმ². 2015 წლის აღწერის მონაცემებით რაიონის მოსახლეობა 20 689 ადამიანს შეადგენდა, ხოლო სიმჭიდროვე 17 კაცს კმ²-ზე. ბერეზნეჰუვატეს რაიონის ადმინისტრაციული ცენტრია ქალაქი ბერეზნეჰუვატე. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2019-04-03. ციტირების თარიღი: 2015-05-25.
ჩერნოგორიის სანჯაყი

ჩერნოგორიის სანჯაყი (სერბ. Црногорски санџак, თურქ. Karadağ Sancağı, სიტყვასიტყვით შავი მთის სანჯაყი) — ოსმალეთის იმპერიის პროვინცია (სანჯაყი) ბალკანეთის ნახევარკუნძულზე, დღევანდელ ჩერნოგორიაში. სანჯაყი შეიქმნა 1514 წელს ყოფილი ზეტას სასაზღვრო რაიონში, რომელსაც ადრე კრონჯევიცების ოჯახი მართავდა. 1499 წლიდან კი იქ შკოდერის სანჯაყი მდებარეობდა. ზეტას სამთავროს დიდმა ნაწილმა დაკარგა დამოუკიდებელი სახელმწიფოს ტიტული და გახდა ოსმალეთის იმპერიის ვასალი, იქამდე, სანამ 1499 წელს ოსმალური ადმინისტრაციული ცენტრი, შკოდერის სანჯაყი შეიქმნებოდა. 1514 წელს ეს ტერიტორია გამოეყო შკოდერის სანჯაყს და შეიქმნა ცალკეული ჩერნოგორიის სანჯაყი, რომელსაც სკენდერბეგ ცრონდევიცი მართავდა. 1528 წელს როდესაც სკენდერბეგ ცრონდევიცი გარდაიცვალა, ჩერნოგორიის სანჯაყი შეურთდა შკოდერის სანჯაყს, როგორც უნიკალური ადმინისტრაციული ნაწილი მცირე ავტონომიის ხარისხით. ↑ Johann Georg Kohl (1851). Reise nach Istrien, Dalmatien und Montenegro. Arnold, გვ. 334.  Die Türken nennen Montenegro „Kara Dag", was auchso viel als „Schwarzberg" oder „Schwarzwald" heißt. ↑ Ćorović, Vladimir (1933). Istorija Jugoslavije (Serbian). Beograd: Narodno Delo. ციტირების თარიღი: 27 April 2011. „Год. 1499. припојена је била Црна Гора скадарском санџакату. Али, год. 1514. одвојио је султан поново и поставио јој за управника, као санџак-бега, потурченог Станишу, односно Скендер-бега Црнојевића.“  ↑ Ćorović, Vladimir (1933). Istorija Jugoslavije (Serbian). Beograd: Narodno Delo. ციტირების თარიღი: 27 April 2011. „1528... Црна Гора је потом поново припојена скадарском санџакату и остала је са извесним ... правима његов саставни део...“
მონტენეგროს პრემიერ-მინისტრი

მონტენეგროს პრემიერ-მინისტრი (ჩერნოგორულად: Premijer Crne Gore) — მონტენეგროს მთავრობის მეთაური. პრემიერ-მინისტრი მოვალეობაა უხელმძღვანელოს მთავრობის მუშაობას და წარუდგინოს პარლამენტს სამთავრობო პროგრამა. პრემიერ-მინისტრის თანამდებობაზე უარის თქმა გამოიწვევს მთავრობის დაცემას. ამჟამინდელი პრემიერ-მინისტრია პარტია ევროპა ახლა!-ს ლიდერი მილოიკო სპაიჩი, რომელიც თანამდებობაზე მონტენეგროს პარლამენტმა დანიშნა 2023 წლის 31 ოქტომბერს. მონტენეგროს პრემიერ-მინისტრი დაარქივებული 2019-04-26 საიტზე Wayback Machine.
რაინჰარდ მონი

რაინჰარდ მონი (გერმ. Reinhard Mohn; დ. 29 ივნისი 1921, გიუტერსლო, გერმანია, — გ. 3 ოქტომბერი 2009, შტაინჰაგენი, გერმანია) — გერმანელი მრეწველი, მილიარდერი (6,5 მლრდ — 2005), იყო გამომცემლობა „ბერტელსმანის“ მფლობელი. ↑ Reinhard Mohn, 88, Dies; Built Bertelsmann Into a Giant
ბრატსკეს რაიონი

ბრატსკეს რაიონი (უკრ. Братський район) — რაიონი უკრაინაში, მიკოლაივის ოლქში. მისი ფართობია 1 100 კმ². 2015 წლის აღწერის მონაცემებით რაიონის მოსახლეობა 18 239 ადამიანს შეადგენდა, ხოლო სიმჭიდროვე 17 კაცს კმ²-ზე. ბრატსკეს რაიონის ადმინისტრაციული ცენტრია ქალაქი ბრატსკე. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2019-04-03. ციტირების თარიღი: 2015-05-25.
დომანივკის რაიონი

დომანივკის რაიონი (უკრ. Доманівський район) — რაიონი უკრაინაში, მიკოლაივის ოლქში. მისი ფართობია 1 458 კმ². 2015 წლის აღწერის მონაცემებით რაიონის მოსახლეობა 25 686 ადამიანს შეადგენდა, ხოლო სიმჭიდროვე 18 კაცს კმ²-ზე. დომანივკის რაიონის ადმინისტრაციული ცენტრია ქალაქი დომანივკა. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2019-04-03. ციტირების თარიღი: 2015-05-25.
ელანეცის რაიონი

ელანეცის რაიონი (უკრ. Єланецький район) — რაიონი უკრაინაში, მიკოლაივის ოლქში. მისი ფართობია 1 017 კმ². 2015 წლის აღწერის მონაცემებით რაიონის მოსახლეობა 15 681 ადამიანს შეადგენდა, ხოლო სიმჭიდროვე 16 კაცს კმ²-ზე. ელანეცის რაიონის ადმინისტრაციული ცენტრია ქალაქი ელანეცი. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2019-04-03. ციტირების თარიღი: 2015-05-25.
მონს სელმერლევი

მონს პეტერ ალბერტ სელმერლევი (დ. 13 ივნისი, 1986) — შვედი მოდელი, მსახიობი, ტელეწამყვანი და პოპ მომღერალი. 2015 წელს მონსმა მონაწილეობა მიიღო ევროვიზია 2015, სადაც იგი შვედეთის სახელით მონაწილეობდა სიმღერით „Heroes“, მონსმა 365 ქულით გაიმარჯვა, აღსანიშნავია, რომ ევროვიზიის სიმღერის კონკურსის ისტორიაში რიგით მესამე უმაღლესი ქულაა. ოფიციალური ვებ-გვერდი
იოჰანა ქუანდტი

იოჰანა ქუანდტი (გერმ.: Johanna Quandt), (ქალიშვილობის გვარი იოჰანა ბრუნი (გერმ.: Johanna Bruhn) (დ. 21 ივნისი, 1929 — გ. 3 აგვისტო, 2015) — გერმანელი მრეწველი, ქუანდტების დინასტიის წევრი, ჰერბერტ ქუანდტის მესამე ცოლი და ქვრივი. თავიდან იგი ჰერბერტ ქუანდტის პირადი მდივანი იყო. დრეს იოჰანა ქუანდტი ბე-ემ-ვეს (16,7%) თანამფლობელი, მილიარდერი (4,1 მლრდ - 2005) და გერმანიის ერთ-ერთი უმდიდრესი ქალია. მისი შვილები არიან შტეფან ქუანდტი და სუზანე კლატენი. გერმანელ მილიარდერთა სია მსოფლიოს მილიარდერთა სია
შტეფან ქუანდტი

შტეფან ქუანდტი (გერმ.: Stefan Quandt) (დ. 1966, ბად-ჰომბურგი, გერმანია) — გერმანელი მრეწველი, ქუანდტების დინასტიის წევრი, ბე-ემ-ვეს (17,4%) თანამფლობელი, მილიარდერი (4,55 მლრდ - 2005 შტეფან ქუანდტი ცნობილი გერმანელი მრეწველებისა და მილიარდერების ჰერბერტ ქუანდტის ვაჟი და გიუნთერ ქუანდტის შვილიშვილია. მამის გარდაცვალების შემდეგ იგი დედასთან იოჰანა ქუანდტან და დასთან სუზანე კლატენთან ერთად ბე-ემ-ვეს დირექტორიის წევრია. 1989 წელს მან დააარსა სტრატეგიული მენეჯმენტისა და ჰოლდინგის სააქციო საზოგადოება „დელტონი“, რომლის აქციების 100% თვითონ ფლობს. გარდა ამისა იგი ფლობს შემდეგი ფირმების სააქციო წილებს: ჰეელი - ფარმაცევტული ფირმა სედო ჰაუსჰოლდ პროდაქტს გრუპი - საოჯახო ნივთების მაწარმოებელი ფირმა თილ ლოგისტიკი - საერთაშორისო ტრანსპორტის ფირმა ცეაგი - ენერგოფირმა გერმანელ მილიარდერთა სია მსოფლიოს მილიარდერთა სია
გენდერი

გენდერი (ინგლ. gender; ლათ. genus — გვარი) — სოციალური სქესი, განსხვავება კაცსა და ქალს შორის, რომელიც განპირობებულია არა ბიოლოგიური, არამედ სოციალური მოცემულობით (სპეციფიკური სოციალური ფუნქციები საზოგადოებაში, კულტურული სტერეოტიპები და ა.შ.). ბიოლოგიური სქესისგან განსხვავებით, გენდერი სოციალურ განზომილებას წარმოადგენს — ერთგვარ სოციოკულტურულ ფენომენს, რომელიც ასახავს კაცად და ქალად ყოფნის თავისებურებებს ამა თუ იმ საზოგადოებაში. მაგალითად, ზოგ საზოგადოებაში კაცს შეიძლება ჰქონდეს სოციალური როლი, რომელიც ტრადიციულად ქალის როლად მიიჩნევა (მაგ. ბავშვების მოვლა და დიასახლისობა), მაგრამ ეს ქცევა მას ფიზიკურად ნაკლებად „მამაკაცურს“ სულაც არ ხდის. კაცისა და ქალის სოციალურ როლებს თავად საზოგადოება ქმნის, მისთვის დამახასიათებელი კულტურული ნორმებითა და ფასეულობებით. ეს ტერმინი იხმარება სოციალურ მეცნიერებებში ადამიანის სქესობრივი კუთვნილების სოციო-კულტურული ასპექტის აღსანიშნავად. გენდერი არის სქესობრივი განსხვავების სოციალური ორგანიზაცია; ანუ არის ქცევის კულტუროლოგიური მახასიათებელი, რომელიც დადგენილია საზოგადოებაში და შეესატყვისება მოცემულ სქესს კონკრეტულ კულტურულ დროსა და სივრცეში. ინგლისურ ენაში „Sex“ ნიშნავს სქესს, ხოლო „Gender“ — შეიძლება განვიხილოთ როგორც „სოციო-სქესი“. ორივე ცნება გამოიყენება საზოგადოების ჰორიზონტალური სოციო-სქესობრივი სტრატიფიკაცისათვის და განსხვავდება ვერტიკალური — კლასობრივი, წოდებრივი და სხვ. სტრატიფიკაციისაგან. „Sex“ აღნიშნავს ბიოლოგიურ სქესს და აჯამებს ბიოლოგიურ განსხვავებებს ქალსა და კაცს შორის; გენდერი — სოციალური კონსტრუქტია, რომელიც აღნიშნავს ქცევის თავისებურებებს და სოციალურ სტრატეგიას. ზოგიერთი მკვლევარი თვლის, რომ „Sex“ და გენდერი ადამიანის ცხოვრების სხვადასხვა პოლუსზე იმყოფებიან. სქესი საწყისი პოზიციაა, რომლითაც ადამიანი იბადება; მას ბიოლოგიური ფაქტორები განაპირობებენ. ესენია: ჰორმონალური სისტემა, ბიოქიმიური პროცესების მიმდინარეობის თავისებურება, გინეკოლოგიური და ანატომიური განსხვავება და სხვა. გენდერი სხვაგვარი კონსტრუქციაა — ეს არის ადამიანის სქესობრივი კუთვნილების მიხედვით საზოგადოებაში მისი სოციალიზაციის ერთგვარი დასკვნითი კონსტრუქცია. სწორედ გენდერი და არა სქესი განსაზღვრავს ქალის და კაცის ფსიქოლოგიურ ნიშნებს, შესაძლებლობებს, მოღვაწეობის სფეროს, პროფესიას, საქმიანობას და ემყარება აღზრდის სისტემას, ტრადიციას და წეს-ჩვეულებებს, სამართლებრივსა და ესთეტიკურ ნორმებს. გენდერული იდენტობა გენდერი სქესი, გენდერი და გენდერული იდენტობა ბრანდერი პატრიცია. კომპასი : სახელმძღვ. ადამიანის უფლებათა განათლ. სფეროში ახალგაზრდების მონაწილეობით / ავტ.: პატრიცია ბრანდერი, რუი გომესი, ელლი კინი და სხვ. ; [მთარგმნ.: მაკა წულუკიძე, ტატა პატარაია ; რედ.: პატრიცია ბრანდერი და სხვ., ქართ. გამოც. რედ.: გიორგი კენჭოშვილი] ; მხატვ.: პანჩო - [თბ.], 2004; ანთელავა ლიანა, კულტურა და გენდერი [გენდერული პრობლემატიკა საქართველოში] – ქალთა განათლებისა და ინფორმაციის საერთაშორისო ცენტრი, თბ., 2002;
დონ-ჟუანის ტბა

დონ-ჟუანის ტბა — მცირე წყალსატევი, რომელიც მდებარეობს რაიტის ხეობაში ვიქტორიას მიწაზე ანტარქტიდაში. პრეტენზიას აცხადებს დედამიწის ყველაზე მარილიანი წყალსატევის წოდებაზე. ტბა აღმოჩენილი იქნა 1961 წელს ვერტმფრენის მფრინავების დონ როს (Don Roe) და ჯონ ჰიკის (John Hickey) მიერ, რომელთა პატივსაცემადაც დაერქვა ტბას სახელი. ტბის აღმოჩენის დროს, წყლის ტემპერატურა იყო −30 °C, მაგრამ ყინული ტბაზე არ ყოფილა. 1977 წელს გამოცემულ ტოპოგრაფიულ რუკებზე ტბის ფართობი შეადგენდა 0,25 კმ²-ს. ბრტყელი ძირის მქონე ტბის საშუალო სიღრმე შეადგენდა 0,3 მეტრს. 1998 წელს ტბის ზომები შემცირდა 0,03 კმ²-მდე, სიღრმე შემცირდა 0,1 მეტრამდე. წყალსატევი აღიწერება, როგორც გრუნტის წყლების გამოსვლის ადგილი. მშრალი ხეობები, რომელშიც იმყოფებიან მსგავსი ტბები, ხასიათდება ძლიერი ქარებით და ჰაერის უკიდურესი სიმშრალით. ასეთ პირობებში გამდნარი წყალი, რომელიც წარმოიშვება ირგვლივ მყოფი მყინვარების დნობისაგან, აორთქლებისას, ტოვებს მასში მანამდე ათქვეფილ მთის ჯიშებისგან შემდგარ მინერალურ ნივთიერებებს. სულ ცოტა უკანასკნელი 2 მილიონი წლის განმავლობაში მშრალ ხეობებში არსებობდა პირობები, დღევანდელის მსგავსი, რომლის დროსაც ხდებოდა მარილების კონცენტრაცია. დონ-ჟუანის ტბა არ იყინება ზამთარშიც, ჰაერის ისეთ ტემპერატურაზეც კი, როდესაც ის ეცემა −53 °C-მდე. საანგარიშო წყლის შემადგენლობა −51,8 °C ტემპერატურის დროს შეადგენს 413 გრ/ლ CaCl2-ს და 29 გრ/ლ NaCl-ს. მარილის შემცველობა (კალციუმის ქლორიდის CaCl2 დიდი ნაწილით) ამ წყალსატევში შეადგენს 40,2 %-ს — შედარებისათვის, მკვდარი ზღვის მარილიანობა შეადგენს 34,7 %-ს, ხოლო მსოფლიო ოკეანის საშუალო მარილიანობა — მხოლოდ 3,38 %-ს. დონ-ჟუანის ტბის გამოკვლევისას დარეგისტრირდა აზოტის ოქსიდის საკმაოდ მნიშვნელოვანი შემადგენლობა. დედამიწაზე მას ქმნიან მიკროორგანიზმები, მაგრამ დონ-ჟუანის ტბაში არანაირი ცოცხალი არსებები აღმოჩენილი არ ყოფილა. აღმოჩნდა, რომ N2O (სხვა აირებთან ერთად — მაგალითად, წყალბადთან) კლდეების მარილწყალთან რეაქციის პროდუქტია. მკვლევარები ვარაუდობენ, რომ მსგავსი არაბიოლოგიური სახით აზოტის ოქსიდი შეიძლება ჩამოყალიბდეს მარსზე, რადგანაც ამ პლანეტის პირობები მსგავსია ანტარქტიდის მშრალი ხეობების პირობებთან. მსოფლიოს უდიდესი ტბების სია მსოფლიოს უღრმესი ტბების სია Research in Antarctica reveals non-organic mechanism for production of important greenhouse gas (ინგლისური) ↑ Don Juan Pond and Lake Vanda Photo Gallery by Suze at pbase.com. დაარქივებულია ორიგინალიდან — 2012-12-16. ციტირების თარიღი: 2015-05-25.